Revolta începuse! Luat de val, m-am alăturat muncitorilor care, după ce și-au îngroșat rândurile, au decis să se îndrepte spre „Palat” (administrația uzinei)… acolo, muncitorii revoltați au spart mai toate geamurile clădirii… Mulțimea revoltată și nervoasă se întreba ce putea face pentru ca mesajul ei să poate fi recepționat… Cineva a strigat: „Haideți la Comitetul Județean!”, idee care a fost imediat împărtășită de cei prezenți, astfel încât coloana protestatarilor a decis să părăsească uzina, moment în care câțiva dintre muncitori au luat cu ei și câteva steaguri tricolore care erau atârnate la poarta uzinei.